Solveig Kleve kom i kontakt med Henry Rinnan i september 1942, etter at hennes søster Johanne hadde møtt Ivar Grande, et annet medlem av Rinnanbanden, på Hurtigruta. Søstrene trodde opprinnelig at Rinnan var «Bjarne Asp», en motstandsmann i Heimefronten. Kleve innledet et romantisk forhold til Rinnan, og flyttet til Trondheim i oktober 1942, offisielt for å arbeide som kontordame for ham. Hun begynte snart å arbeide som negativ agent for Rinnan og gjennomførte oppdrag som tok henne blant annet til Glomfjord, Steinkjer og Grong.